OpenLLM-France/wikimedia huggingface dataset:
# 3-Hidroxibutanona

La 3-hidroxibutanona, coneguda abans com a acetoïna o acetil metil carbinol, és un compost orgànic produït de manera natural pels llevats del gènere Saccharomyces durant la fermentació alcohòlica. És un líquid incolor o amb color groc pàl·lid a verdós amb olor de mantega o ametlles. L'acetoïna és una molècula quiral, essent l'(R)-3-hidroxibutanona l'enantiòmer produït pels bacteris

## Producció bacteriana

La 3-hidroxibutanona és una molècula neutra de quatre carbonis que s'utilitza com a magatzem extern d'energia per una sèrie de bacteris fermentants. Es produeix per la descarboxilació d'α-acetolactat, un precursor comú en la biosíntesi d'aminoàcids de cadena ramificada. A causa de la seva naturalesa neutra, la producció i l'excreció de l'acetoïna durant el creixement exponencial impedeix la sobreacidificació del citoplasma i el mitjà circumdant que es derivaria de l'acumulació de productes metabòlics àcids, com l'àcid acètic i l'àcid cítric. Una vegada que les fonts de carboni superiors s'esgoten i el cultiu entra en la fase estacionària, l'acetoïna es pot usar per mantenir la densitat de cultiu. La conversió de l'acetoïna en acetil-CoA es catalitza pel complex 3-hidroxibutanona deshidrogenasa, seguint un mecanisme molt similar al complex de piruvat deshidrogenasa. No obstant això, com que la 3-hidroxibutanona no és un 2-oxoacid, no experimenta la descarboxilació per l'enzim E1, sinó que, en canvi, s'allibera una molècula d'acetaldehid. En alguns bacteris, l'acetoïna també es pot reduir a 2,3-butanodiol per la 3-hidroxibutanona reductasa / 2,3-butanodiol deshidrogenasa.
En microbiologia es fa servir sovint el test de Voges-Proskauer per la producció d'3-hidroxibutanona.

## Productes alimentaris

La 3-hidroxibutanona, juntament amb el diacetil, és un dels compostos que proporcionen a la mantega el seu sabor característic. A causa d'això, els fabricants d'olis parcialment hidrogenats solen afegir el sabor artificial de la mantega (3-hidroxibutanona i diacetil) al producte final, que d'altra manera seria insípid.
Intervé en el buquet del vi (mitjançant l'acció de la Saccharomyces cerevisiae) característic de les begudes alcohòliques.

## Referències

* ↑ Gossauer, Albert. Struktur und Reaktivität der Biomoleküle. Zürich: John Wiley & Sons, 2006, p. 285. ISBN 978-3-906390-29-1.
* ↑ Xiao, Zijun; Xu, Ping «Acetoin Metabolism in Bacteria». Critical Reviews in Microbiology, 33, 2, 11-10-2008, pàg. 127–140. DOI: 10.1080/10408410701364604.
* ↑ Oppermann, F. B.; Steinbüchel, A. «Identification and molecular characterization of the aco genes encoding the Pelobacter carbinolicus acetoin dehydrogenase enzyme system.». Journal of Bacteriology, 176, 2, 01-01-1994, pàg. 469–485. DOI: 10.1128/jb.176.2.469-485.1994.
* ↑ Speckman, R. A.; Collins, E. B. «Specificity of the Westerfeld adaptation of the Voges-Proskauer test.». Applied and environmental microbiology, 44, 1, 01-07-1982, pàg. 40-43. PMID: 6751225.
* ↑ Pavia, Donald L. (et al.). Introduction to organic laboratory techniques. 4th ed.. Mason, Ohio: Cengage Learning, 2006. ISBN 978-0-495-28069-9.
# (231) Vindobona

(231) Vindobona és un asteroide pertanyent al cinturó d'asteroides descobert el 10 de setembre de 1882 per Johann Palisa des de l'observatori de Viena, Àustria.
Porta el nom en llatí de la ciutat austríaca de Viena.

## Vegeu també

* Llista d'asteroides del (201) al (300)
* Cos menor del sistema solar

## Referències

* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* 1 2 3 4 5 «JPL Small-Body Database». [Consulta: 17 octubre 2023].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 33. Editorial: Springer Science+Business Media. Llengua del terme, de l'obra o del nom: anglès.
* ↑ Dictionary of Minor Planet Names (en anglès). 5a edició. Springer, 2003. ISBN 3-540-00238-3.
Dictionary of Minor Planet Names (en anglès), 5a edició.

## Enllaços externs

* «(231) Vindobona» (en anglès). [Consulta: 4 juny 2015].
# ACW

ACW té els següents significats:
* Guerra Civil dels Estats Units (del seu nom en anglès American Civil War), guerra entre diversos estats dels Estats Units esdevinguda entre 1861 i 1865
* Algemeen Christelijk Werknemersverbond, federació d'entitats obreres cristianes de Flandes
* Sentit antihorari (del seu nom en anglès AntiClockWise), sentit de gir d'un moviment circular contrari al de les busques del rellotge
# Abelard (cràter)

Abelard és un cràter de l'asteroide del tipus Amor (433) Eros, situat amb el sistema de coordenades planetocèntriques a 47.9 ° de latitud nord i 160.3 ° de longitud est. Fa un diàmetre de 0.6 km. El nom va ser fet oficial per la UAI l'any 1994 i fa referència a Pere Abelard (1079-1142), filòsof francès amant d'Heloïsa.

## Referències

* ↑ "Abelard (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Acadèmia de Música i Dansa de Jerusalem

L'Acadèmia de Música i Dansa de Jerusalem (en hebreu: האקדמיה למוסיקה ולמחול בירושלים) és una escola de música, dansa, i arts escèniques que es troba en la ciutat de Jerusalem, la capital d'Israel. L'Acadèmia està situada en el campus de Givat Ram, de la Universitat Hebrea de Jerusalem. El Conservatori de música de Jerusalem va ser fundat en Agost de 1933 pel violinista Emil Hauser, que va exercir com el seu primer director. La seva esposa, Elena Kagan, una pionera de la medicina pediàtrica abans de la creació de l'Estat sionista d'Israel, va ser secretària honorària entre 1938-1946.

## Referències

* ↑ «Información sobre el centro educativo» (en anglès). Arxivat de l'original el 2011-05-28. [Consulta: 11 novembre 2014].
# Acacia rehmanniana

Acacia rehmanniana és una espècie de planta de la família de les lleguminoses que es distribueix pel sud d'Àfrica. És un arbre perenne o caduca, amb fulles vellutades, que es troba a prats boscosos i boscos de ribera, associada amb muntanyes de tèrmits. El seu nom comú és el d'Acàcia sedosa (Silky wattle, silky thorn) i el seu lloc d'origen és a la regió de Zimbabwe.

## Descripció

Acacia rehmanniana és un arbre de mida petita a mitjana i amb una capçada arrodonida que pot arribar fins als 8 metres d'alçada, ocasionalment arribant als 10m. L'escorça és de color gris clar amb fissures longitudinals. Les branques joves tenen una fusta forta de color taronja vermellós cobertes de pilositat daurada que es convertirà en grisa amb el temps. Presenta estípules espinescents, rectes, d'uns 5 cms de llarg. Les fulles presenten de 15 a 44 parells de pinnes, cada una porta uns 20 a 40 parells de petits folíols. Als raquis, peciol en comú en fulles compostes, hi ha glàndules just sota el parell de pinnes més proximals al pecíol. Les flors es presenten en glomèruls de color blanc agrupats al final de les branques joves. El fruit és una beina recta i plana d'uns 14 cm de llarg, glabre i de color verd oliva.

## Taxonomia

Acacia rehmanniana va ser descrita per Schinz, Hans i publicada a Bulletin de l'Herbier Boissier 6: 525. 1898. (Bull. Herb. Boissier).

### Etimologia

* Acacia: nom genèric que deriva del grec akis = (punta), al·ludint a les espines de les espècies de les acàcies africanes, ja que les australianes normalment manquen d'elles.
* rehmanniana: epítet específic en honor del botànic polonès Anton Rehmann (1840-1917), el qual va recol·lectar plantes a sud-àfrica.

## Referències

* ↑ «Acacia rehmanniana» a EOL. Data consulta: 26 de febrer de 2014.
* ↑ «Acacia rehmanniana a The Plant List» (en anglès). [Consulta: 13 juliol 2014].
* ↑ «Acacia rehmanniana». Tropicos.org. Missouri Botanical Garden. [Consulta: 3 juliol 2015].
* ↑ «ACACIA REHMANNIANA». [Consulta: 21 desembre 2020].
# Aba

«Aba» té aquests significats:
* Aba o Avaj, ciutat iraniana
* Aba de Sava, ciutat de Pèrsia
* Riu Aba, a Nigèria
* Prefectura Autònoma Tibetana i Qiang d'Aba, prefectura de Sichuan, Xina
* Aba (Congo), ciutat a la RD del Congo
* Aba (Hongria), vila al comtat de Fejér (Hongria)
* Aba (Nigèria), ciutat de Nigèria, segona capital de Biafra
* Aba (Japó), vila del Japó
* Aba (Xina), ciutat de la Xina
* Itu Aba, illa al Mar de la Xina meridional
* Illa d'Aba, illa fluvial al Nil Blanc
* Aba (peix), peix africà de la família dels Gymnarchidae
Viccionari
# Aba de Sava

Aba de Sava fou una vila de Pèrsia; el nom correctament escrit és Ava de Sava, i a l'edat mitjana apareix com Aba de Hamadan o Abeh; en àrab apareix com Awa. Formava part del districte de Djafarabad (Jafarabad) a la província de Sava (Sawa) a uns 30 km a l'oest de Kumm (Qom) a la riba del Zarrīn-rūd (o Qara-sū, antic Garmāsa-rūd o Garmās-āb, àrab Gavmaha). El darrer cens conegut dona 885 habitants el 1950.
Al segle ix els samànides van emetre moneda a aquesta vila. Després ho van fer els buwàyhides al segle xi. Al segle xii es va construir una resclosa al riu que servia per regar a l'estiu. Apareix sempre al costat de la vila de Sava, com una ciutat prospera, estació de caravanes en la ruta cap al Khurasan. Aba era xiïta i Sava sunnita.
Dos personatges amb la nisba al-Abi són d'aquesta ciutat: Abū Saʿd Manṣūr ibn Ḥusayn (mort 1030), un escriptor funcionari de la cort protegit del visir buwàyhida Ṣaḥib Ismāʿīl ibn ʿAbbād (visir del sultà de Rayy i Jibal, Majd al-dawla Rustam), i el seu germà Abū Manṣūr Muḥammad, visir del rei del Tabaristan (probablement un dels ziyàrides).
Al començament del segle xii era governada junt amb Sava per l'atabeg gran seljúcida Anushtigin Sirgir, que va fer construir la resclosa esmentada, i va lluitar contra els ismaïlites. Els mongols van atacar Aba i Sava, i foren saquejades, però Aba va aconseguir recuperar-se, ja que apareixen unes monedes emeses a Aba en temps dels il-kànides i sota els djalayàrides, muzafarites i timúrides.
Un quants túmuls es troben a la vora de la ciutat.

## Referències

* Enciclopèdia irànica en línia (anglès)
# A Beautiful Lie

A Beautiful Lie és el segon LP de 30 Seconds to Mars, llençat al mercat el 30 d'agost de 2005.

## Crèdits

* Jared Leto - Veus, Guitarra
* Shannon Leto - Bateria
* Tomo Miličević - Guitarra
* Matt Wachter - Baix

## Llista de Cançons

* Attack - 3:09
* A Beautiful Lie - 4:05
* The Kill (Bury Me) - 3:51
* Was It a Dream? - 4:15
* The Fantasy - 4:29
* Savior - 3:24
* From Yesterday - 4:07
* The Story - 3:55
* R-Evolve - 3:59
* A Modern Myth - 3:00
** Praying for a Riot - 1:43 (Hidden track) - 14:14
* Battle of One - 2:47
* Hunter - 3:55 (Björk)

## Referències

* ↑ Pascarella, Tony. «Matt Wachter Leaves 30 Seconds to Mars». AbsolutePunk. Buzz Media, 05-03-2007. [Consulta: 8 febrer 2014].
# Acerrònia

Acerrònia (en llatí Acerronia) va ser una amiga d'Agripina II, la mare de l'emperador Neró. Era segurament filla de Gneu Acerroni Pròcul, cònsol l'any 37.
Acerrònia va morir ofegada l'any 59 durant un intent d'assassinat dirigit també contra la seva amiga Agripina, organitzat per Neró. Agripina se'n va escapar.

## Referències

* ↑ Tàcit. Annals XIV,4
* ↑ «Cornelius Tacitus, The Annals, BOOK XIV, chapter 5». [Consulta: 29 setembre 2023].
* ↑ «A Dictionary of Greek and Roman biography and mythology, Agrippi'na Ii.». [Consulta: 29 setembre 2023].
# Acesandre

Acesandre (en llatí Acesander, en grec antic Ἀκέσανδρος) fou un historiador grec que va escriure una història de Cirene, que citen Apol·loni de Rodes i de manera indirecta, uns escolis a Píndar.
Plutarc parla d'una obra seva, una Història de Líbia que duia el títol de περὶ Λιβύης, i que probablement seria la mateixa obra que la Història de Cirene. No se sap en quin temps va viure, però se suposa que al segle iii aC.

## Referències

* ↑ Le Grand Dictionaire Historique Ou Le Mélange Curieux De L'Histoire Sacrée Et Profane: A - BD. Mercier, 1732, p. 77–.
* ↑ Acesander a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 7
# Abd-Al·lah (nom)

Abd-Al·lah és un nom masculí teòfor àrab (àrab: عبد الله, ʿAbd Allāh) que literalment significa ‘Servidor de Déu’.
Si bé Abd-Al·lah és la transcripció normativa en català del nom en àrab clàssic, també se'l pot trobar transcrit Abdullah, Abd Allah, Abdallah, Abdalla... normalment per influència de la pronunciació dialectal o seguint altres criteris de transliteració.
Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua: albanès: Abdullah; bosnià: Abdulah; castellà d'Amèrica: Abdalá; català medieval: Abdalà, Abdal·là; somali: Cabdullaahi o Cabdulle; turc: Abdullah.

## Llista de persones

Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "أله". ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "أله". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "أله" (Biblioteca Románica Hispánica). ISBN 8424917944.
* ↑ Murata, Sachiko; Chitthick, William C. The Vision of Islam. I.B.Tauris, p. 125.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Abd-Al·lah ben Nasser Al Thani

Abd-Al·lah bin Nasser Al Thani —en àrab عبد الله بن ناصر بن عبد الله أحمد آل ثاني, ʿAbd Allāh ibn Nāṣir ibn ʿAbd Allāh Aḥmad Āl Ṯānī— (Doha, 29 de setembre de 1969) és un membre de la família reial de Qatar, parent de l'emir d'aquest país, Tamim Al Thani. En juny de 2010 va entrar a formar part com a màxim accionista i president del Màlaga CF SAD, que té un equip de futbol a la Primera Divisió espanyola, un filial a Tercera Divisió i un equip femení a la Superlliga femenina espanyola.

## Carrera professional

Ha estudiat Gestió i Administració d'Empreses i Dret a Egipte i es dedica al món dels negocis participant en la gestió i com a accionista de nombroses empreses a través de les quals està present en més de trenta països i dona feina al voltant de tres mil treballadors, a més de formar part del govern del seu país. Entre les companyies per a les quals treballa es troba el Banc de Doha, cadenes hoteleres, centres comercials, l'empresa de telefonia mòbil PhoneSat, agències de viatges, botigues de moda i d'electrònica de consum com Nasir Ben Abdullah and Sons Trading, concessionaris d'automòbils i camions, entre d'altres. Participa en activitats benèfiques i realitza ajuts econòmics en diversos camps. Entre les seves aficions hi ha la del futbol; els cavalls de carrera, ja que posseeix la quadra Al Naif Stud; i els cotxes de luxe. A més de la seva gestió en el Màlaga Club de Futbol, és soci honorífic del club de Qatar Al-Rayyan, que compta amb seccions de futbol, bàsquet, handbol, voleibol i tennis de taula.

## Notes

* ↑ En català també és transcrit com Abdal·lah, Abdal·là o Abdullah.

## Referències

* ↑ «Un apasionado de los caballos árabes» (en castellà). Diario Sur.es, 12-06-2010.
* ↑ Departamento de Comunicación. «La llegada de H.H. Shaikh Abdullah Al-Thani abre una nueva e ilusionante etapa en el Málaga Club de Fútbol» (en castellà i anglès). Màlaga CF.com, 26-06-2010.

## Enllaços externs

* http://www.laopiniondemalaga.es/malagacf/2010/05/28/abdullah-bin-nasser-thani-jeque-inversor-sanz/343362.html
# Abelló

«Abelló» té aquests significats:

## Persones

* Joan Maria Abelló i Alfonso
* Josep Maria Abelló Barrios
* Antònia Abelló Filella
* Juan Abelló Gallo
* Joan Albert Abelló i Hierro
* Tomàs Abelló Llopart
* Josep Abelló Padró
* Joan Abelló Pascual
* Josep Abelló Pascual
* Francesc Abelló Pascual
* Joan Abelló i Prat
* Montserrat Abelló i Soler
* Núria Abelló Soler
* Jordi Abelló Vilella
* Antoni Andreu i Abelló
* Carles Andreu i Abelló
* Josep Andreu i Abelló
* Pere Benavent de Barberà i Abelló
* Miquel Bofill i Abelló
* Enric Borràs i Abelló
* Jordi Borràs i Abelló
* Josep Maria Carbonell i Abelló
* Àngel Estivill i Abelló
* Maria Martínez Abelló
* Alexandre Pedrós i Abelló
* Dolors Udina i Abelló

## Llocs

* Casa Abelló
* Museu Abelló
# Affoltern im Emmental

Affoltern im Emmental és un municipi del cantó de Berna (Suïssa), situat a l'antic districte de Trachselwald i a l'actual districte administratiu d'Emmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Quipà

La quipà (de l'hebreu כִּפָּה qippà: volta, cúpula) és una petita gorra ritual emprada per cobrir parcialment el cap, usada tradicionalment pels homes jueus, i darrerament acceptada també pels corrents no ortodoxos per a ús femení. Els homes la porten des de petits, com a símbol del judaisme. Antigament només podia posar-se quipà qui tenia una gran saviesa, per exemple els homes més vells del poble. La portaven fins que es va imposar la llei d'igualtat per als homes.
No està prescrit per la llei bíblica, però s'entén que l'home ha de portar un pes sobre el seu cap per recordar que Déu està sobre ell i per abaixar la supèrbia humana.
La quipà –o qualsevol altre barret, gorra o peça que cobreixi totalment o parcialment el cap– és d'ús obligatori (fins i tot per a no jueus o gentils) en entrar i romandre en determinats llocs de culte jueu, com sinagogues, cementiris o llocs sagrats, o en situacions de pregària, celebració o estudi canònic. Els homes jueus observants, però, porten quipà durant tot el dia i en tota ocasió.
La quipà és de tela o llana ben teixida, i es confecciona avui dia dels més diversos colors, mides i dissenys, per a tots els gustos, situacions i modes. Així i tot, encara s'estila usar quipà blanca per a celebracions de gaubança, com al sàbat, festes o noces, i negra en senyal de dol. És possible situar un jueu practicant dins una determinada branca o corrent del judaisme, partint del color, a la mida o al material de què està feta la quipà que porta posada.
El costum de portar quipà no prové d'un precepte o manament pròpiament dit, a diferència del tal·lit o xal ritual, o de les filactèries, encara que s'ha arrelat amb el córrer dels segles, al punt de convertir-se en un dels atributs més emblemàtics del judaisme. Tot i així, els seus orígens són igualment mil·lenaris, i es remunten al Talmud (Massékhet qidduixín, "Tractat de casaments", 31:1), simbolitzant la necessitat de tenir present en tot moment que Déu està per sobre dels homes i les coses; i només pretén que el cap no quedi descobert davant Déu.
En el servei del Temple de Jerusalem els sacerdots Cohanim tenien prohibit treballar amb el cap descobert. Aquest és un dels orígens d'aquest costum.

## Vegeu també

* Col·lecció Philippi.
# Teribe

El teribe (térraba a Costa Rica o naso tjerdi per disposició legal a Panamà) és una llengua parlada pels indígenes naso o teribe, al nord-oest de Panamà, a les províncies de Bocas del Toro i Chiriquí i al sud de les províncies de Puntarenas i Limón, Costa Rica, en aquesta última gairebé extinta. Amb l'ajuda del grup panameny, els térraba de Costa Rica estan recuperant el coneixement del seu idioma originari.
Pertany a la família lingüística txibtxa, en el grup de llengües ístmiques occidentals. És parlat actualment per 3.300 persones, que també parlen el espanyol com a llengua alternativa.
L'idioma és del tipus OVS.

## Referències

* ↑ Teribe referència a Ethnologue (16th ed., 2009)
* ↑ Gaceta Oficial de Panamá. «Ley 88 del 26 de noviembre de 2010» ( PDF) (en espanyol), 26 de novembre de 2010.

## Enllaços externs

* Terraba.org
# Sibérie m'était contéee

Sibérie m'était contéee és el quart disc en solitari d'en Manu Chao, antic cantant i líder de la banda hispano-francesa Mano Negra. Publicat l'any 2004, anava acompanyat d'un llibre amb il·lustracions del dibuixant francès Wozniak.

## Llista de cançons

* Le p'tit jardin
* Petite blonde du bld Brune
* La valse à Sale Temps
* Les mille Paillettes
* Il faut manger
* Helno est mort
* J'ai besoin de la lune
* L'automne est làs
* Si loin de toi je to joue
* 100 000 remords
* Trop tot' trop tard
* Te tromper
* Madame Banquise
* Les rues de l'Hiver
* Siberie fleuve amour
* Les petites Planètes
* Te souviens tu
* J'ai besoin de la lune
* Dans mon jardin
* Merci bonsoir
* Fou de toi
* Les yeux turquoise
* Siberie
# Sinilabeo laticeps

Sinilabeo laticeps és una espècie de peix cipriniforme de la família dels ciprínids que es troba a la conca del riu Mekong a Yunnan (Xina).

## Referències

* ↑ Rendahl H. 1932. Die fischfauna der chinesischen Provinz Szetschwan. Ark. Zool. v. 24 A (pt 4). 1-134.
* ↑ BioLib (anglès)
* ↑ FishBase (anglès)

## Bibliografia

* Chu, X.L., Y. Chen, et al. 1989 The fishes of Yunnan, China. Part I Cyprinidae. Science Press, Beijing, Xina, 377 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Loos

Loos és un municipi francès, situat al departament del Nord i a la regió dels Alts de França. L'any 1999 tenia 20.869 habitants. Limita al nord-oest amb Sequedin, al nord amb Lomme, a l'oest amb Haubourdin, a l'est amb Lilla, al sud-oest amb Emmerin i al sud-est amb Wattignies.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 040 | 1 007 | 1 061 | 1 160 | 1 564 | 1 891 | 3 404 | 4 117 | 4 082 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 5 169 | 5 172 | 5 702 | 6 333 | 6 706 | 6 617 | 7 753 | 7 924 | 8 770 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 9 513 | 10 640 | 11 468 | 12 197 | 13 865 | 14 233 | 14 362 | 14 678 | 14 882 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 18 367 | 21 007 | 21 530 | 20 640 | 20 657 | 20 869 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1992- | Daniel Rondelaere | PS |

## Agermanaments

* Geseke

## Miscel·lània

El seu escut és vermell amb tres mitges llunes grogues, disposades en forma de triangle.
Destaca el campanar de l'ajuntament, declarat Patrimoni de la Humanitat per la UNESCO. És obra de l'arquitecte Louis Marie Cordonnier.
# Aggtelek

Aggtelek és un poble de la regió de Borsod-Abaúj-Zemplén (Hongria). És conegut per les grans coves d'estalactites del sistema cavernari de Baradla-Domica. Aquestes coves són part del paisatge de les coves càrstiques d'Aggtelek i del Carst Eslovac, que forma part de la llista de la UNESCO del Patrimoni de la Humanitat. El 2001 tenia 628 habitants.

## Localització

Aggtelek se situa al nord-oest de la ciutat de Miskolc, la tercera més gran del país, prop de la frontera amb Eslovàquia.

## Història

La primera menció de la localitat és del 1295, amb el nom d'Ogogteluk. Arran de la invasió mongola d'Hongria al segle xiii, va romandre deserta durant molts anys.
El 1858 un incendi va destruir el poble. Durant la Segona Guerra Mundial la línia del Front Oriental va estar a prop de la localitat diverses vegades, fet que va causar terribles desperfectes.

## Enllaços externs

* Fitxa del Patrimoni de la Humanitat de la UNESCO (anglès) (francès)
* Pàgina oficial del Parc Nacional d'Aggtelek (hongarès) (anglès)